CEI เตรียมเปลี่ยนชื่อเป็น “แอดวานซ์ คอนเนคชั่น คอร์ปอเรชั่น”
CEI เตรียมเปลี่ยนชื่อบริษัทเป็น “แอดวานซ์ คอนเนคชั่น คอร์ปอเรชั่น” เผยบอร์ดไฟเขียวตั้งบริษัทย่อย “เอซีซี กรีน เอนเนอร์จี” ทุนจดทะเบียน 1 ลบ. ดำเนินธุรกิจด้านพลังงาน
7 พ.ค. 2558

นายยุทธนา แต่ปางทอง กรรมการผู้จัดการ บริษัท คอมพาสส์อีสต์ อินดัสตรี้ (ประเทศไทย) จำกัด (มหาชน) หรือ CEI แจ้งมติที่ประชุมคณะกรรมการบริษัทวานนี้ (6 พ.ค.) อนุมัติการเปลี่ยนแปลงชื่อบริษัทเป็น บริษัท แอดวานซ์ คอนเนคชั่น คอร์ปอเรชั่น จำกัด (มหาชน) (ADVANCED CONNECTION CORPORATION PUBLIC COMPANY LIMITED) โดยให้นำเสนอเพื่อพิจารณาอนุมัติในการประชุมผู้ถือหุ้นครั้งต่อไป
พร้อมกันนี้คณะกรรมการบริษัทยังอนุมัติการจัดตั้งบริษัทย่อย จำนวน 1 บริษัท เพื่อประกอบธุรกิจด้านพลังงาน ชื่อบริษัทเอซีซี กรีน เอนเนอร์จี  จำกัด ทุนจดทะเบียน 1 ล้านบาท โดยแบ่งออกเป็นหุ้นสามัญจำนวน 100,000 หุ้น มูลค่าหุ้นที่ตราไว้หุ้นละ 10 บาท โดย CEI ถือจำนวน 99,998 หุ้น